Адыгэ ныпым и махуэр мэлыжьыхьым и 25-м ягъэлъапIэ
КъБР-м и Жылагъуэ палатэм и ЩIалэгъуалэ советым Адыгэ ныпым и махуэм ехьэлIа дауэдапщэхэр гъэ къэс Къэбэрдей-Балъкъэр Республикэм къыщызэрегъэпэщ. Мы гъэм гуфIэгъуэ Iуэхухэр Налшык къалэм къыдэкIуэу щекIуэкIынущ республикэм и муниципальнэ район, къалэ, къуажэ куэдым.
Мэлыжьыхьым и 25-м сыхьэт 14-м щегъэжьауэ Тэрч къалэм пасэрей адыгэ зэпеуэхэр къыщызэрагъэпэщынущ. Абы иужькIэ щэнхабзэмкIэ унэм и гупэм адыгэ джэгу щащIынущ. Апхуэдэ дыдэу а махуэр щагъэлъэпIэнущ Бахъсэн къалэми. ХьэтIохъущыкъуей къуажэм щызэхыхьэнущ «Адыгэ ныпым и махуэ» зэхуэсыр. Аруан къуажэм и школхэм щрагъэкIуэкIынущ «Адыгэ ныпыр си гум и гъуазэщ» дерсхэр.
Шэджэм къалэмщэнхабзэмкIэ и унэм и гупэм дежи адыгэ джэгу щызэхашэнущ. «Си ныпыр» зыфIаща зэхыхьэр Налшык къалэм къыщызэрагъэпэщынущ Къэбэрдей-Балъкъэр къэрал университетым и деж. Анзорей къуажэм дэт «Курыт школ №1» муниципальнэ IуэхущIапIэм «Адыгэ ныпым и махуэ» дерсыр щекIуэкIынущ. Малкэ къуажэм и «Курыт школ №1» еджапIэми къыщызэрагъэпэщынущ мы махуэм теухуа гуфIэгъуэ Iуэхухэр. Прохладнэ къалэм щызэхыхьэнущ «Адыгэ ныпым и махуэ» гуфIэгъуэ зэIущIэр.
ФызыщIэупщIэн щыIэмэ, 8-963-166-81-12 телефонымкIэ зыхуэвгъазэ хъунущ Лий Ланэ.
КъБР-м и Жылагъуэ палатэм и ЩIалэгъуалэ советым
и пресс-IуэхущIапIэ.
